plato-philosophy.symposium 187
ἥ τε οὖν ἰατρική , ὥσπερ λέγω , πᾶσα διὰ τοῦ θεοῦ τούτου κυβερνᾶται , ὡσαύτως δὲ καὶ γυμναστικὴ καὶ γεωργία · μουσικὴ δὲ καὶ παντὶ κατάδηλος τῷ καὶ σμικρὸν προσέχοντι τὸν νοῦν ὅτι κατὰ ταὐτὰ ἔχει τούτοις , ὥσπερ ἴσως καὶ Ἡράκλειτος βούλεται λέγειν , ἐπεὶ τοῖς γε ῥήμασιν οὐ καλῶς λέγει . τὸ ἓν γάρ φησι διαφερόμενον αὐτὸ αὑτῷ συμφέρεσθαι , ὥσπερ ἁρμονίαν τόξου τε καὶ λύρας . ἔστι δὲ πολλὴ ἀλογία ἁρμονίαν φάναι διαφέρεσθαι ἢ ἐκ διαφερομένων ἔτι εἶναι . ἀλλὰ ἴσως τόδε ἐβούλετο λέγειν , ὅτι ἐκ διαφερομένων πρότερον τοῦ ὀξέος καὶ βαρέος , ἔπειτα ὕστερον ὁμολογησάντων γέγονεν ὑπὸ τῆς μουσικῆς τέχνης . οὐ γὰρ δήπου ἐκ διαφερομένων γε ἔτι τοῦ ὀξέος καὶ βαρέος ἁρμονία ἂν εἴη · ἡ γὰρ ἁρμονία συμφωνία ἐστίν , συμφωνία δὲ ὁμολογία τις—ὁμολογίαν δὲ ἐκ διαφερομένων , ἕως ἂν διαφέρωνται , ἀδύνατον εἶναι · διαφερόμενον δὲ αὖ καὶ μὴ ὁμολογοῦν ἀδύνατον ἁρμόσαι—ὥσπερ γε καὶ ὁ ῥυθμὸς ἐκ τοῦ ταχέος καὶ βραδέος , ἐκ διενηνεγμένων πρότερον , ὕστερον δὲ ὁμολογησάντων γέγονε . τὴν δὲ ὁμολογίαν πᾶσι τούτοις , ὥσπερ ἐκεῖ ἡ ἰατρική , ἐνταῦθα ἡ μουσικὴ ἐντίθησιν , ἔρωτα καὶ ὁμόνοιαν ἀλλήλων ἐμποιήσασα · καὶ ἔστιν αὖ μουσικὴ περὶ ἁρμονίαν καὶ ῥυθμὸν ἐρωτικῶν ἐπιστήμη . καὶ ἐν μέν γε αὐτῇ τῇ συστάσει ἁρμονίας τε καὶ ῥυθμοῦ οὐδὲν χαλεπὸν τὰ ἐρωτικὰ διαγιγνώσκειν , οὐδὲ ὁ διπλοῦς ἔρως ἐνταῦθά πω ἔστιν · ἀλλʼ ἐπειδὰν δέῃ πρὸς τοὺς ἀνθρώπους καταχρῆσθαι ῥυθμῷ τε καὶ ἁρμονίᾳ ἢ ποιοῦντα , ὃ δὴ μελοποιίαν καλοῦσιν , ἢ χρώμενον ὀρθῶς τοῖς πεποιημένοις μέλεσί τε καὶ μέτροις , ὃ δὴ παιδεία ἐκλήθη , ἐνταῦθα δὴ καὶ χαλεπὸν καὶ ἀγαθοῦ δημιουργοῦ δεῖ . πάλιν γὰρ ἥκει ὁ αὐτὸς λόγος , ὅτι τοῖς μὲν κοσμίοις τῶν ἀνθρώπων , καὶ ὡς ἂν κοσμιώτεροι γίγνοιντο οἱ μήπω ὄντες , δεῖ χαρίζεσθαι καὶ φυλάττειν τὸν τούτων ἔρωτα , καὶ οὗτός ἐστιν ὁ καλός , ὁ οὐράνιος , ὁ τῆς Οὐρανίας μούσης Ἔρως · ὁ δὲ Πολυμνίας ὁ πάνδημος , ὃν δεῖ εὐλαβούμενον προσφέρειν οἷς ἂν προσφέρῃ , ὅπως ἂν τὴν μὲν ἡδονὴν αὐτοῦ καρπώσηται , ἀκολασίαν δὲ μηδεμίαν ἐμποιήσῃ , ὥσπερ ἐν τῇ ἡμετέρᾳ τέχνῃ μέγα ἔργον ταῖς περὶ τὴν ὀψοποιικὴν τέχνην ἐπιθυμίαις καλῶς χρῆσθαι , ὥστʼ ἄνευ νόσου τὴν ἡδονὴν καρπώσασθαι .
Lemmas: ὁ τε οὖν ἰατρικός , ὥσπερ λέγω , πᾶς διά ὁ θεός οὗτος κυβερνάω , ὡσαύτως δέ καί γυμναστικός καί γεωργία · μουσική δέ καί πᾶς κατάδηλος ὁ καί μικρός προσέχω ὁ νόος ὅτι κατά αὐτός ἔχω οὗτος , ὥσπερ ἴσως καί Ἡράκλειτος βούλομαι λέγω , ἐπεί ὁ γε ῥῆμα οὐ καλός λέγω . ὁ εἷς γάρ φημί διαφέρω αὐτός ἑαυτοῦ συμφέρω , ὥσπερ ἁρμονία τόξον τε καί λύρα . εἰμί δέ πολύς ἀλογία ἁρμονία φημί διαφέρω ἤ ἐκ διαφέρω ἔτι εἰμί . ἀλλά ἴσως ὅδε βούλομαι λέγω , ὅτι ἐκ διαφέρω πρότερος ὁ ὀξύς καί βαρύς , ἔπειτα ὕστερον ὁμολογέω γίγνομαι ὑπό ὁ μουσικός τέχνη . οὐ γάρ δήπου ἐκ διαφέρω γε ἔτι ὁ ὀξύς καί βαρύς ἁρμονία ἄν εἰμί · ὁ γάρ ἁρμονία συμφωνία εἰμί , συμφωνία δέ ὁμολογία τις—ομολογιος δέ ἐκ διαφέρω , ἕως ἄν διαφέρω , ἀδύνατος εἰμί · διαφέρω δέ αὖ καί μή ὁμολογέω ἀδύνατος ἁρμόζω γε καί ὁ ῥυθμός ἐκ ὁ ταχύς καί βραδύς , ἐκ διαφέρω πρότερος , ὕστερον δέ ὁμολογέω γίγνομαι . ὁ δέ ὁμολογία πᾶς οὗτος , ὥσπερ ἐκεῖ ὁ ἰατρικός , ἐνταῦθα ὁ μουσική ἐντίθημι , ἔρως καί ὁμόνοια ἀλλήλων ἐμποιέω · καί εἰμί αὖ μουσική περί ἁρμονία καί ῥυθμός ἐρωτικός ἐπιστήμη . καί ἐν μέν γε αὐτός ὁ σύστασις ἁρμονία τε καί ῥυθμός οὐδείς χαλεπός ὁ ἐρωτικός διαγιγνώσκω , οὐδέ ὁ διπλόος ἔρως ἐνταῦθα πω εἰμί · ἀλλά ἐπειδάν δέω πρός ὁ ἄνθρωπος καταχράομαι ῥυθμός τε καί ἁρμονία ἤ ποιέω , ὅς δή μελοποιία καλέω , ἤ χράω ὀρθός ὁ ποιέω μέλος τε καί μέτρον , ὅς δή παιδεία καλέω , ἐνταῦθα δή καί χαλεπός καί ἀγαθός δημιουργός δέω . πάλιν γάρ ἥκω ὁ αὐτός λόγος , ὅτι ὁ μέν κόσμιος ὁ ἄνθρωπος , καί ὡς ἄν κόσμιος γίγνομαι ὁ μήπω εἰμί , δέω χαρίζω καί φυλάσσω ὁ οὗτος ἔρως , καί οὗτος εἰμί ὁ καλός , ὁ οὐράνιος , ὁ ὁ Οὐρανία μοῦσαι Ἔρως · ὁ δέ Πολύμνια ὁ πάνδημος , ὅς δέω εὐλαβέομαι προσφέρω ὅς ἄν προσφέρω , ὅπως ἄν ὁ μέν ἡδονή αὐτός καρπόω , ἀκολασία δέ μηδείς ἐμποιέω , ὥσπερ ἐν ὁ ἡμέτερος τέχνη μέγας ἔργον ὁ περί ὁ ὀψοποιικός τέχνη ἐπιθυμία καλός χράω , ὥστε ἄνευ νόσος ὁ ἡδονή καρπόω .